# **DECIZIA ETAPEI DE ÎNCADRARE**

## Nr. număr din 21.06.2016

**(PROIECT)**

Ca urmare a solicitării de emitere a acordului de mediu adresate de **SC WERK MINERALE SRL**, cu sediul în Str. VICTORIEI, Nr. 165, Baia Mare, Judetul Maramureş, , înregistrată la APM Salaj cu nr. 3012/23.05.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.06.2016, că proiectul: **LUCRĂRI DE EXPLORARE A ZĂCĂMÂNTULUI DE NISIP SILICIOS, PERIMETRUL CLIȚ VEST BLOC 1A, COM. BĂBENI, JUD. SĂLAJ** propus a fi amplasat în extravilanul loc. Cliț, com. Băbeni, jud. Sălaj, **nu se supune evaluării impactului asupra** **mediului şi nu se supune evaluării adecvate**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 2, lit. a) - cariere, exploatări miniere de suprafaţă şi de extracţie a turbei, altele decât cele prevazute în anexa nr. 1;

b) Caracteristicile proiectului:

b1) mărimea proiectului: prin proiect se propune explorarea prin mijloace proprii a zăcământului de nisip silicios, pe o perioada de 1,5 ani (18 luni) într-un perimetru de explorare în suprafaţă de 20 000 mp; coordonatele Stereo 70’’ ce delimitează amplasamentul sunt următoarele:

|  |  |  |
| --- | --- | --- |
| Nr. punct | X | Y |
| 1. | 644.162 | 376.875 |
| 2. | 644.258,366 | 377.054,405 |
| 3. | 644.999,606 | 377.090,818 |
| 4. | 644.070 | 376.938 |

 Etapa I

 Explorare de mare detaliu, în scopul delimitării zonei de interes pentru amplasarea viitoarei cariere, sunt propuse spre execuție următoarele categorii de lucrări:

1. Cartare geologică de detaliu și de mare detaliu scara 1:1000, materializată prin întocmirea unei hărți geologice scara 1:5000, pentru toate aflorimentele și fronturile de exploatare mai vechi;
2. Lucrări miniere ușoare, șanțuri de probă, profile de probare;
3. Ridicări topografice diverse cu amplasarea lucrărilor miniere de cercetare;
4. Probare litologică sistematică din lucrările miniere;
5. Analize și determinări de laborator fizico – mecanice pe toate probele prelevate;
6. Analize chimice și mineralogice.

Etapa 2

1. Probarea tehnologică a resursei prin extracție unei probe tehnologice de 600 to în carieră experimentală, realizată pe treptele vechii cariere existente, pe amplasament materializată prin 2 trepte de exploatare.

Recoltarea probei tehnologice este facilitată de faptul că frontul este deschis deschis dintr-o exploatare anterioară fără complicații tectonice și accesul este realizat pe un drum existent, în partea estică a perimetrului.

Cariera experimentală va avea: S=3500 mp, vatra carieiei va fi la +194, 2 trepte de la + 204, și +209, iar prima treaptă de la +204 se va diviza în două subtrepte +199 și +204;

Scopul lucrărilor de explorare este cercetarea condițiilor de zăcământ și prelucrarea acestuia într-o stație stație pilot a beneficiarului, în vederea stabilirii unui flux tehnologic de spălare a nisipului și stabilirea unui randament optim de prelucrare în vederea utilizării nisipului silicios ca materie primă la fabricarea mortarelor uscate și adezivilor în construcții.

Suprafața de teren afectată de lucrările efectuate va fi de 3610 mp, din care: 110 mp pentru șanțuri și profile de probare și 3500 mp pentru cariera experimentală. Solul și subsolul va fi afectat prin efectuarea lucrărilor miniere de cercetare și prin lucrările de decopertare la cariera experimentală în volum de 800 mc. Solul vegetal va fi depozitat în halda interioară existentă din partea de nord-est a perimetrului.

Utilaje: excavator – 1 buc., autobasculantă – 1 buc.

b2) cumularea cu alte proiecte: nu este cazul;

b3) utilizarea resurselor naturale: prelevare probe nisip silicios;

b4) evacuarea apelor uzate: nu este cazul;

b5) producţia de deşeuri: deşeurile rezultate vor fi deşeurile menajere; acestea vor fi depozitate într-un recipient metalic;

- lucrările necesare organizării de şantier: datorită condiţiilor de amplasament existente, nu este necesară amenajarea unei organizări de şantier. Pentru necesitățile de folosință uzuală se va utiliza dotările din stația de prelucrare pilot;

b6) emisiile poluante, inclusiv zgomotul şi alte surse de disconfort: în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport; pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale; se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de explorare;

c) Localizarea proiectului:

c1) utilizarea existentă a terenului: proiectul presupune explorarea prin mijloace proprii a zăcământului de nisip silicios; terenul aferent amplasamentului este situat în extravilanul localității Cliț, comuna Băbeni și este proprietatea comunei Băbeni fiind în asociere în participațiune cu firma solicitantă.

Amplasamentul este situat la o distanţă de peste 3,5 km depărtare de cea mai apropiată locuinţă;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului, cu atenţie deosebită pentru:

- zonele umede: nu este cazul;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: amplasamentul proiectului se află în interiorul *Ariei Speciale de Protecție Acvifaunistică –* Cursul Mijlociu al Someşului ROSPA0114 și în interiorul *Sitului de Importanță Comunitară* – Lozna, ROSCI 0314;

- zonele de protecţie specială, ...: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: nu este cazul;

d3) mărimea şi complexitatea impactului: impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că lucrările propuse prin proiect se realizează într-un perimetru existent în extravilanul loc. Cliț, com. Băbeni, teren ce se află situat în ariile naturale protejate de interes comunitar: „Cursul Mijlociu al Someșului”, cod ROSPA 0114 (Arie Specială de Protecție Acvifaunistic), respectiv „ Lozna”, cod ROSCI 0314 (Sit de Importanță Comunitară), în zona de suprapunere a acesora;

b) din analiza listei de control pentru etapa de încadrare nu rezultă un impact semnificativ asupra siturilor în care se realizează proiectului propus.

La ședința CAT din data de 21.06.2016 au fost solicitate de către membrii CAT, următoarele acte/avize:;

* punct de vedere Apele Române, aviz ANIF.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,